SL
5.8.2022
Uradni list Evropske unije
L 205/117
PRILOGA I
Priloga I (del M) k Uredbi Komisije (EU) št.
1321/2014 se spremeni: (1)
točka M.A.302 se spremeni: (i) točka (d) se nadomesti z naslednjim: „(d) Program vzdrževanja zrakoplova izkazuje skladnost z: (1) navodili, ki jih je izdal pristojni organ; (2) navodili za stalno plovnost: (i)
ki so jih izdali nosilci certifikata tipa, certifikata tipa z omejitvami, dodatnega certifikata tipa, odobritve načrta velikega popravila, dovoljenja ETSO ali izdajatelj izjave o skladnosti projekta ali imetnik katere koli druge zadevne odobritve, izdane v skladu s Prilogo I (del 21) ali, kot je ustrezno, Prilogo Ib (del 21 Light) k Uredbi (EU) št.
748/2012;
(ii) ki so vključena v certifikacijske specifikacije iz točke 21.A.90B ali 21.A.431B Priloge I (del 21) k Uredbi (EU) št.
748/2012, če je ustrezno; (iii) ki so vključena v certifikacijske specifikacije iz točke 21L.A.62, 21L.A.102, 21L.A.202 ali 21L.
A.222 Priloge Ib (del 21 Light) k Uredbi (EU) št.
748/2012, če je ustrezno;“; (ii) točka (h) se nadomesti z naslednjim: „(h) Program vzdrževanja zrakoplova se redno pregleduje in po potrebi ustrezno spremeni.
Z navedenimi pregledi se zagotovi, da je program vzdrževanja zrakoplova ažuriran in veljaven glede na obratovalne izkušnje in navodila pristojnega organa, ob upoštevanju novih ali spremenjenih navodil za vzdrževanje, ki jih izdajo nosilci certifikata tipa in dodatnega certifikata tipa, izdajatelj izjave o skladnosti projekta ter katera koli druga organizacija, ki take podatke objavlja v skladu s Prilogo I (del 21) ali, kot je ustrezno, Prilogo Ib (del 21 Light) k Uredbi (EU) št.
748/2012.“; (2)
točka M.A.304 se nadomesti z naslednjim: „M.A.304 Podatki za modifikacije in popravila Oseba ali organizacija, ki popravlja zrakoplov ali komponento, oceni vse poškodbe.
Modifikacije in popravila se opravijo na podlagi naslednjih podatkov, kot je ustrezno: (a) podatkov, ki jih odobri agencija; (b) podatkov, ki jih odobri projektivna organizacija, ki zagotavlja skladnost s Prilogo I (del 21) k Uredbi (EU) št.
748/2012; (c) podatkov iz zahtev iz točke 21.A.90B ali 21.A.431B Priloge I (del 21) k Uredbi (EU) št.
748/2012; (d) podatkov iz zahtev iz točke 21L.A.62, 21L.A.102, 21L.A.202 ali 21L.A.222 Priloge Ib (del 21) k Uredbi (EU) št.
748/2012; (e) podatkov izdajatelja izjave o skladnosti projekta, ki zagotavlja skladnost s Prilogo Ib (del 21 Light) k Uredbi (EU) št.
748/2012.“;
(3)
v točki M.A.305 se točka (e)(3) nadomesti z naslednjim: „3. podatki, značilni za nekatere komponente: (i)
evidenca o preteklem obratovanju vsakega dela z omejeno življenjsko dobo, na podlagi katere se določi trenutno stanje skladnosti z omejitvami plovnosti;